
Изх. №………………………………………..
ДО 
ОБЩИНСКИ СЪВЕТ
ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград
Относно: Предложение за включване на детски градини и училища на територията на Община Златоград в Списъка със защитените детски градини и училища за предстоящата учебна 2024/2025 година
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С Решение № 23 от 22 Януари 2024 г. на Министерски съвет, е приет Списък със защитените детски градини и защитените училища в Република България, за учебната 2023/2024 година, съгласно който статут на защитени получиха следните образователни институции на територията на Община Златоград:


1.ОУ „Св. Св. Кирил и Методий“ с. Долен;


2.ОУ „Васил Левски“ с. Ерма река;


3.ДГ „Детски свят“ с. Долен;


4.ДГ „Детелина“ с. Ерма река.
Постановление № 121 от 23 юни 2017 г. на Министерски съвет, определя критериите за защитените детски градини и защитените училища и условията и реда за тяхното допълнително финансиране, което те получават, ежегодно, чрез бюджетите на първостепенните разпоредители с бюджет.  Списъкът със защитените детски градини и защитените училища се актуализира, всяка година, по мотивирано предложение на кмета на общината, след решение на общински съвет. Предложенията се представят в Регионалното управление на образованието и също така се внасят, до 10 септември, в Министерството на образованието и науката.
Предлагам, четирите образователни институции: ОУ „Св. Св. Кирил и Методий“ с. Долен, ОУ „Васил Левски“ с. Ерма река, ДГ „Детски свят“ с. Долен, ДГ „Детелина“ с. Ерма река, да бъдат предложени за включване в Списъка със защитените детски градини и училища и за предстоящата учебна 2024/2025 година. Те разполагат с добра материална база и са единствените институции предоставящи достъп до предучилищно и училищно образование, от I до VII клас, в  населените места – Долен и Ерма река. Предвид планинския характер на Община Златоград, осигуряването на предучилищно и училищно образование, в малките населени места, улеснява живота на семействата, тъй като децата и учениците не следва да пътуват всеки ден по 20 км. по наличната пътна мрежа. 
Образователните институции имат важно значение за развитие на обществения живот във всяко населено място. Закриването им би довело до нарушаване на достъпа до образование на децата и учениците и до други неблагоприятни демографски тенденции. Липсата на предучилищно и училищно образование ще принуди родителите да вземат трудните решения за преместване в други населени места. 
Запазването на статута на защитени ще осигури едно допълнителното финансиране за институциите, благодарение на което ще се даде възможност за поддържане на добра материална база и осигуряване на подходящи условия за добро и качествено образование, за децата и учениците, от малките населени места.

Във връзка с гореизложеното, предлагам на Общински съвет следния проект за
РЕШЕНИЕ:

Във връзка с чл. 5, ал. 1 от Постановление № 121 от 23 юни 2017 г. на Министерски съвет за приемане на критерии за определяне на защитените детски градини и защитените училища и на условия и ред за тяхното допълнително финансиране (ДВ № 51 от 27.06.2017 г.) и на основание чл. 54, ал.1  и ал. 2 от Закона за предучилищно и училищно образование и чл.21, ал.1, т.23 от Закона за местното самоуправление и местната администрация, Общински съвет Златоград

Р Е Ш И:


1.Предлага на Министерството на образованието и науката да бъдат включени в Списъка със защитените детски градини и защитените училища, за учебната 2024/2025 година, следните общински детски градини и училища на територията на Община Златоград:


1.1.ОУ „Св. Св. Кирил и Методий“ с. Долен;


1.2.ОУ „Васил Левски“ с. Ерма река;


1.3.ДГ „Детски свят“ с. Долен;


1.4.ДГ „Детелина“ с. Ерма река.

2.Възлага на Кмета на Община Златоград, да представи в Министерството на образованието и науката, в срок до 10.09.2024 г., мотивирано предложение за включване на образователните институции по т.1 в Списъка със защитените детски градини и защитените училища за учебната 2024/2025 година. 
С уважение,

МИРОСЛАВ ЯНЧЕВ

Кмет на Община Златоград

Изготвил:

К Б

Гл. експерт О, З и К

Съгласували:

ЛА
Директор на дирекция ХД, Б, О и ООС
Е Угорлиева-Пехливанова

Зам.-кмет на Община Златоград



                          В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

